gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 5084, del 02-09-2005 (2005/9100)

Notificació de l'acord d'iniciació de l'expedient LL-13/05, d'anul·lació de l'autorització sanitària per cessament de l'activitat.
----------------------------------------------------------------------------------------------------------------------------------

### Dades del document

Número de DOGV
:   5084

Data del DOGV
:   02-09-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/9100


Organisme emissor


Tipus de document
:   Anunci

Notificació de l'acord d'iniciació de l'expedient LL-13/05, d'anul·lació de l'autorització sanitària per cessament de l'activitat. [2005/9100]
  
Per tal que tinga els efectes previstos i d'acord amb l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es publica l'acord següent:
  
«Vista l'acta d'inspecció número 24529, de data 03.02.2005, formalitzada a l'establiment de forn-brioixeria propietat de José Gadea Navarro, situat al carrer València, 29, de la localitat de Burjassot, en què consta que hi ha cessat l'activitat.
  
Atés el que disposa l'article 9 del Reial Decret 1712/1991, que regula el Registre General Sanitari d'Aliments, acorde iniciar l'expedient número AB-155/03, d'anul·lació de l'autorització sanitària de l'establiment adés esmentat amb número RSI 21.1243/V.
  
Segons que disposa l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, se li concedix un termini de deu dies, comptador des de l'endemà de la recepció d'este acord, per a formular les al·legacions i presentar els documents que convinguen al seu dret.
  
L'òrgan competent per a resoldre este expedient és el director general de Salut Pública, segons la competència atribuïda per l'article 2 de l'Ordre de 27 de maç de 2000.
  
D'acord amb el que disposa l'article 42.4 de la Llei 30/1992, de 26 de novembre, segons la redacció donada per la Llei 4/1999, se l'informa que:
  
- El termini màxim per a resoldre i notificar el present procediment és de tres mesos comptadors des de la data del present acord, segons que disposa l'article 42.3 de la mateixa llei, sense perjudici de les possibles interrupcions del termini esmentat que es puguen produir d'acord amb l'article 42.5.
  
- La falta de resolució expressa dins del termini legal per a dictar-ne una produirà la caducitat del procediment i l'arxivament de les actuacions, segons que disposa l'article 44 de la mateixa llei, sense perjudici de la possibilitat d'iniciar un altre procediment.
  
- Per a obtindre informació sobre l'estat de la tramitació del seu procediment, pot adreçar-se a este centre, situat a València, al carrer de Sant Vicent, 83, telèfon 007610950, i a la Direcció General de Salut Pública, situada a València, al carrer de Rodríguez Fornos, 4, telèfon 583625831.»
Diari Oficial de la Generalitat Valenciana


Sumari del DOGV 4964, del 11-03-2005 (2005/2751)

CORRECCIÓ d'errades de l'Orde de 29 de desembre de 2004, de la Conselleria d'Empresa, Universitat i Ciència, per la qual es regula la prova d'accés a la universitat dels majors de 25 anys, en l'àmbit de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2004/12/29/(3)/corrigendum/04146446/dof/vci/html**

### Dades del document

Número de DOGV
:   4964

Data del DOGV
:   11-03-2005

Secció del DOGV
:   I. DISPOSICIONS GENERALS

Número del document
:   2005/2751


Data del document
:   11-03-2005

Organisme emissor
:   Conselleria d'Empresa, Universitat i Ciència

Tipus de document
:   Correcció d'errades

Correcció d'errades

Anàlisi jurídica

 Descriptors 

:   * universitat
    * accés a l'educació
    * legislació
    * alumne

CORRECCIÓ d'errades de l'Orde de 29 de desembre de 2004, de la Conselleria d'Empresa, Universitat i Ciència, per la qual es regula la prova d'accés a la universitat dels majors de 25 anys, en l'àmbit de la Comunitat Valenciana. [2005/X2751]
  
S'ha advertit una errada en l'Orde de referència, publicada en el Diari Oficial de la Generalitat Valenciana núm. 4930, de 24 de gener de 2004, se'n procedix a la rectificació:
  
L'apartat 1.Objectius del temari de valencià, contingut en l'annex IV de l'esmenada orde queda redactat de la següent manera:
  
?1. Objectius
  
- Mostrar una competència bàsica i elemental en la normativa ortogràfica i gramatical del valencià.
  
- Mostrar una competència bàsica en la lectura, la comprensió i la producció escrita en valencià?.


Còpia Permalink ELI
Diari Oficial de la Generalitat Valenciana


Sumari del DOGV 5023, del 08-06-2005 (2005/6423)

Informació pública de la pròrroga de la suspensió de llicències de parcel·lació de terrenys, edificació i demolició.
--------------------------------------------------------------------------------------------------------------------

### Dades del document

Número de DOGV
:   5023

Data del DOGV
:   08-06-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/6423


Organisme emissor
:   Ajuntament de Faura

Tipus de document
:   Anunci

Informació pública de la pròrroga de la suspensió de llicències de parcel·lació de terrenys, edificació i demolició. [2005/X6423]
  
Es prorroga per un any més la suspensió de llicències publicada al DOGV núm. 4779, del 21 de juny de 2004, o abans si es produïa l'aprovació definitiva del Pla General d'Ordenació Urbana.
Diari Oficial de la Generalitat Valenciana


Sumari del DOGV 4989, del 20-04-2005 (2005/3663)

Juí verbal (desnonament per falta de pagament) número 1264/2004. Cèdula de notificació.
---------------------------------------------------------------------------------------

### Dades del document

Número de DOGV
:   4989

Data del DOGV
:   20-04-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/3663


Organisme emissor
:   Jutjat de Primera Instància Número 2 d'Elx

Tipus de document
:   Anunci

Juí verbal (desnonament per falta de pagament) número 1264/2004. Cèdula de notificació. [2005/F3663]
  
Procediment: juí verbal (desnonament per falta de pagament) 1264/2004 L.
  
Juí: juí verbal (desnonament per falta de pagament) 1264/2004.
  
Part demandant: Hermanos Lidueña, SL.
  
Part demandada: Rosario Ródenas Cañizares i Francisca Poveda Ródenas.
  
En el juí esmentat, s'ha dictat la resolució que té la part dispositiva del tenor literal següent:
  
Decisió
  
Estime íntegrament la demanda interposada per la procuradora senyora Torres Carreño en nom i representació d'Hermanos Lidueña, SL, contra Rosario Ródenas Cañizares i Francisca Poveda Ródenas, i declare la resolució del contracte d'arrendament de l'habitatge situat a Elx, carrer de Tomás y Valiente, número 77, i així mateix, condemne les demandades a pagar a l'actora la suma de 5.870,66 euros, interessos legals i costes.
  
Esta resolució no és ferma. Contra esta es pot interposar un recurs d'apel·lació davant d'este jutjat en el termini de cinc dies a comptar des de l'endemà de la notificació.
  
Esta és la meua sentència, que acorde, mane i firme.
  
A causa del desconeixement de l'actual domicili o residència de la demandada, Francisca Poveda Ródenas, per mitjà de la provisió d'esta data el jutge, de conformitat amb el que s'establix en els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del jutjat i en el Diari Oficial de la Generalitat Valenciana, per a portar a efecte la diligència de notificació de sentència a la dita demandada.
Diari Oficial de la Generalitat Valenciana


Sumari del DOGV 4973, del 29-03-2005 (2005/3180)

Resolució de 14 de març de 2005, de la Direcció General de Recursos Econòmics de la Conselleria de Sanitat per la qual anul·la el concurs públic 139/2005 .adopció del tipus de producte i selecció de proveïdors per al subministrament de material d'aspiració, nebulitzadors, humectació i oxigenoteràpia., publicat en el Diari Oficial de la Generalitat Valenciana núm. 4.951, pàgines 5971 i 5972, de 22 de febrer de 2005.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4973

Data del DOGV
:   29-03-2005

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2005/3180


Data del document
:   14-03-2005

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * contracte de subministraments
    * adjudicació de contracte administratiu

Resolució de 14 de març de 2005, de la Direcció General de Recursos Econòmics de la Conselleria de Sanitat per la qual anul·la el concurs públic 139/2005 €adopció del tipus de producte i selecció de proveïdors per al subministrament de material d'aspiració, nebulitzadors, humectació i oxigenoteràpia?, publicat en el Diari Oficial de la Generalitat Valenciana núm. 4.951, pàgines 5971 i 5972, de 22 de febrer de 2005. [2005/X3180]
  
Vist el plec de prescripcions tècniques de l'expedient 139/2005 €adopció del tipus de producte i selecció de proveïdors per al subministrament de material d'aspiració, nebulitzadors, humectació i oxigenoteràpia?, en el qual hi ha errades en el fraccionament de l'objecte de l'expedient, consums i preus, que fan impossible tramitar-lo, i per l'interés públic.
  
D'acord amb l'article 105.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, resolc:
  
Revocar l'expedient 139/2005 €adopció del tipus de producte i selecció de proveïdors per al subministrament de material d'aspiració, nebulitzadors, humectació i oxigenoteràpia?.
Diari Oficial de la Generalitat Valenciana


Sumari del DOGV 5141, del 23-11-2005 (2005/12077)

Expedients número J-NQZU-4394-6680/05, i un altre. . Notificació a les persones interessades en els requeriments d'expedients administratius per manca de pagament.
-------------------------------------------------------------------------------------------------------------------------------------------------------------------

### Dades del document

Número de DOGV
:   5141

Data del DOGV
:   23-11-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/12422


Organisme emissor
:   Institut Valencià d'Habitatge, SA

Tipus de document
:   Anunci

Expedients número L-HLPD-4467-4645/05, i un altre. Notificació a les persones interessades en els requeriments d'expedients administratius per manca de pagament. [2005/X12858]
  
En compliment d'allò que s'ha disposat en els articles 59.4 i 61 de la Llei 30/1992, de 26 de novembre, modificada per la Llei 4/1999, de 13 de gener, de Règim Jurídic de les Administracions Públiques i del Procediment Administratiu Comú, per la present es notifica als interessats que s'indiquen, que s'ha incoat expedient administratiu de desnonament per falta de pagament.
  
Els interessats, per a coneixement i constància del contingut íntegre de l'expedient podran comparéixer a les oficines de l'Institut Valencià d'Habitatge, SA, al carrer Girona nº 4, baixos, d'Alacant, en horari de 09.00 a 13.00 hores, de dilluns a divendres, excepte festius, i disposa d'un termini, per a aquesta finalitat, de 15 dies hàbils.
  
Expedient núm.: A-DAFP-0244/05
  
Dades de l'adjudicatari:
  
- Cognoms: Montoro López
  
- Nom: José
  
Dades de l'habitatge:
  
- Codi de l'habitatge: 2536403676
  
- Adreça: plaça Divisió Blava nº 5, 1r, porta I.
  
- Localitat: Alacant
  
- Província: Alacant
  
- Règim de cessió: RE
  
- Deute pendent: 114,40 euros
  
- Data del requeriment: 20.10.2005
  
Expedient núm.: A-DAFP-0245/05
  
Dades de l'adjudicatari:
  
- Cognoms: Garcia Amorós
  
- Nom: M. Carmen
  
Dades de l'habitatge:
  
- Codi de l'habitatge: 4187639338
  
- Adreça: plaça Divisió Blava nº 4, baixos, porta D.
  
- Localitat: Alacant
  
- Província: Alacant
  
- Règim de cessió: RE
  
- Deute pendent: 2.747,88 euros
  
- Data del requeriment: 20.10.2005.
Diari Oficial de la Generalitat Valenciana


Sumari del DOGV 5071, del 16-08-2005 (2005/9076)

Informació pública del projecte de reparcel·lació forçosa de la unitat d'execució del sector R-14 del Pla General d'Ordenació Urbana de Bétera.
-----------------------------------------------------------------------------------------------------------------------------------------------

### Dades del document

Número de DOGV
:   5071

Data del DOGV
:   16-08-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/9076


Organisme emissor
:   Simara Negocios, SL

Tipus de document
:   Anunci

Informació pública del projecte de reparcel·lació forçosa de la unitat d'execució del sector R-14 del Pla General d'Ordenació Urbana de Bétera. [2005/F9076]
  
La mercantil Simara Negocios, SL, ha formulat projecte de reparcel·lació forçosa de la unitat d'execució del sector R-14 del Pla General d'Ordenació Urbana de Bétera, en virtut d'allò establit en l'article 68.3, i a l'empara d'allò previst en l'article 69, en relació amb l'article 48, tots estos de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV núm. 2.394, de 24.11.1994).
  
En aplicació del que estableix l'article 48.1.c) en relació a l'article 46.3, ambdós de la llei referida, procedeix sotmetre el projecte susdit, amb tota la documentació annexa, a informació pública durant un termini de 20 dies hàbils comptadors a partir de l'endemà de la publicació d'aquest anunci en el Diari Oficial de la Generalitat Valenciana.
  
Es fa constar que, durant aquest termini, les persones interessades en el procediment podran formular totes les al·legacions que els convinguen segons dret, tot això en els termes i les condicions de l'esmentada Llei 6/1994, a l'efecte de la qual cosa qualsevol persona interessada podrà consultar l'expedient depositat a la notaria d'Eva Giménez Moreno, ubicada a l'avinguda del Escultor Ramón Inglés, número 5, de Bétera, els dies hàbils, en horari de 10.00 a 14.00 hores.
  
També es fa constar que qualsevol persona podrà comparèixer a la notaria susdita per tal d'obtenir còpia de l'acta de protocol·lització del projecte i dels documents que l'acompanyen o sol·licitar que se li exhibisca l'acta.
  
Així mateix, la referida documentació, i també l'expedient administratiu, es podrà consultar al Departament de Urbanisme de l'Ajuntament de Bétera, els dies hàbils, en idèntic horari.
  
Les al·legacions que, si escau, foren formulades hauran de ser presentades davant de l'Ajuntament de Bétera, dirigides al Departament de Urbanisme.
Diari Oficial de la Generalitat Valenciana


Sumari del DOGV 4963, del 10-03-2005 (2005/2397)

Expedient número MY04/VIM/O/122. Substitució d'aïllament tèrmic de canonades en galeria visitable.
--------------------------------------------------------------------------------------------------

### Dades del document

Número de DOGV
:   4963

Data del DOGV
:   10-03-2005

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2005/2397


Data del document
:   25-02-2005

Organisme emissor
:   Universitat Politècnica de València

Tipus de document
:   Resolució

Anàlisi jurídica

 Descriptors 

:   * contracte de subministraments
    * licitació
    * producte industrial
    * adjudicació de contracte administratiu

Expedient número MY04/VIM/O/122. Substitució d'aïllament tèrmic de canonades en galeria visitable. [2005/X2397]
  
1. Entitat adjudicadora
  
a) Organisme: Universitat Politècnica de València
  
b) Dependència: Vicerrectorat d'Infraestuctura i Manteniment
  
c) Número d'expedient: MY04/VIM/O/122
  
2. Objecte del contracte
  
a) Tipus de contracte: Obres
  
b) Descripció de l'objecte: Substitució d'aïllament tèrmic de canonades en galeria visitable.
  
c) Lot
  
Lot 1: Substitució d'aïllament tèrmic de canonades en galeria visitable.
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana de data 03 de gener de 2005
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs públic.
  
4. Pressupost base de licitació
  
Lot 1: 118.780,00 euros.
  
5. Adjudicació
  
a) Data: 25 de febrer de 2005
  
b) Contractista:
  
Lot 1: Ageval, SA.
  
c) Nacionalitat:
  
Lot 1: espanyola
  
d) Import d'adjudicació:
  
Lot 1: 102.151,62 euros.
Diari Oficial de la Generalitat Valenciana


Sumari del DOGV 5120, del 24-10-2005 (2005/11744)

Expedient número CNMY05/EN00D/95. Contractació del muntatge, arrendament i desmuntatge de mòduls prefabricats amb destí a diversos Centres d'Educació de la Comunitat Valenciana.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   5120

Data del DOGV
:   24-10-2005

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2005/11022


Data del document
:   17-10-2005

Organisme emissor
:   Conselleria de Cultura, Educació i Esport

Tipus de document
:   Resolució

Descriptors 

:   * contracte de subministraments
    * adjudicació de contracte administratiu
    * licitació
    * prefabricació

Expedient número CNMY05/EN00D/95. Contractació del muntatge, arrendament i desmuntatge de mòduls prefabricats amb destí a diversos Centres d'Educació de la Comunitat Valenciana. [2005/X11617]
  
1. Entitat adjudicadora
  
a) Organisme: Conselleria de Cultura, Educació i Esport.
  
b) Dependència que tramita l'expedient: Direcció General de Règim Econòmic, Servici de Contractació d'Inversions.
  
c) Número d'expedient: CNMY05/EN00D/95
  
2. Objecte del contracte
  
a) Tipus de contracte: subministrament.
  
b) Descripció de l'objecte: muntatge, arrendament i desmuntatge de mòduls prefabricats amb destí a diversos Centres d'Educació de la Comunitat Valenciana.
  
c) Lots:
  
d) Publicació:
  
3. Tramitació, procediment i forma d'adjudicació
  
a) Tramitació: ordinària
  
b) Procediment: negociat
  
c) Forma d'adjudicació: procediment negociat
  
4. Pressupost de licitació
  
Import total: 272.044,13 euros
  
5. Adjudicació
  
a) Data: 6 de setembre de 2005
  
b) Contractista: Algeco Construcciones Modulares, SA.
  
c) Nacionalitat: espanyola
  
d) Import d'adjudicació: 272.044,13 euros.
Diari Oficial de la Generalitat Valenciana


Sumari del DOGV 4930, del 24-01-2005 (2005/539)

Recurs contenciós administratiu, procediment abreujat número 350/2004. Citació.
-------------------------------------------------------------------------------

### Dades del document

Número de DOGV
:   4930

Data del DOGV
:   24-01-2005

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2005/539


Organisme emissor
:   Conselleria de Cultura, Educació i Esport

Tipus de document
:   Anunci

Recurs contenciós administratiu, procediment abreujat número 350/2004. Citació. [2005/F539]
  
El Jutjat Contenciós Administratiu número 7 de València ha reclamat d'esta unitat administrativa l'expedient referit al procediment que es descriu:
  
Recurrent: Emilio Burgos Tarazón.
  
Interessats: els participants en el procediment de provisió de places per a funcionaris docents del cos de professors d'Ensenyament Secundari que hagen obtingut destinació per l'especialitat de Dibuix en la Resolució de 4 de juny de 2004.
  
Descripció: recurs contenciós administratiu interposat contra la Resolució de 4 de juny de 2004, de la Direcció General de Personal Docent de la Conselleria de Cultura, Educació i Esport, mitjançant la qual es resol amb caràcter definitiu el procediment de provisió de places vacants per a funcionaris docents dels cossos de professors d'Ensenyament Secundari, professors tècnics de Formació Professional, professors d'escoles oficials d'idiomes, catedràtics i professors de Música i Arts Escèniques i professors i mestres de taller d'Arts Plàstiques i Disseny, convocat per la Resolució de 28 de novembre de 2003.
  
Referència del tribunal: procediment abreujat número 350/2004.
  
D'acord amb el que preveu l'article 49 de la Llei Reguladora de la Jurisdicció Contenciosa Administrativa, s'acorda remetre al tribunal l'expedient administratiu de referència i citar els interessats en el procediment descrit, a fi que puguen comparéixer en la via jurisdiccional en el termini de nou dies, si ho estimen convenient, per mitjà d'un escrit en la forma deguda, dirigit al Jutjat Contenciós Administratiu número 7 de València. Es fa constar, no obstant això, que la Generalitat Valenciana, representada pels lletrats del Gabinet Jurídic de Presidència, compareix en este recurs en defensa del manteniment de l'acte recorregut.
Diari Oficial de la Generalitat Valenciana


Sumari del DOGV 5146, del 30-11-2005 (2005/12027)

Informació pública del projecte d'expropiació de parcel·la a l'avinguda Amanecer de España, número 17, en execució de sentència ferma número 358/2003, de 26 de març de 2003, del Tribunal Superior de Justícia de la Comunitat Valenciana, Sala Contenciosa Administrativa, Secció Segona.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5146

Data del DOGV
:   30-11-2005

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2005/12527


Organisme emissor
:   Ajuntament de Xàbia

Tipus de document
:   Anunci

Informació pública del projecte d'expropiació de parcel·la a l'avinguda Amanecer de España, número 17, en execució de sentència ferma número 358/2003, de 26 de març de 2003, del Tribunal Superior de Justícia de la Comunitat Valenciana, Sala Contenciosa Administrativa, Secció Segona. [2005/Q12844]
  
S'exposa al públic, pel termini de 20 dies, a partir de la inserció del present anunci en el Diari Oficial de la Generalitat Valenciana, el projecte d'expropiació de parcel·la situada a l'avinguda Amanecer de España, número 17, en execució de sentència ferma número 358/2003, de 26 de març, del Tribunal Superior de Justícia de la Comunitat Valenciana, Sala Contenciosa Administrativa, Secció Segona, perquè els qui hi estiguen afectats el puguen examinar a la Secretaria General d'este ajuntament (c/ Major, núm. 11) i formular les observacions i reclamacions que estimen convenients, especialment pel que fa a la titularitat i valoració dels seus respectius drets, incloses al projecte a què es fa referència.